Rozhodnutie Komisie
z 13. decembra 1985,
ktorým sa v dôsledku pristúpenia Španielska a Portugalska mení a dopĺňa rozhodnutie 79/491/EHS, ktorým sa ustanovuje kód a štandardné pravidlá pre prepis údajov zo základného zisťovania plôch vysadených viničom do strojovo čitateľnej formy
(85/620/EHS)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na Akt o pristúpení Španielska a Portugalska, najmä na jeho článok 396,
so zreteľom na nariadenie Rady (EHS) č. 357/79 z 5. februára 1979 o štatistických zisťovaniach plôch vysadených viničom [1], naposledy zmenené a doplnené nariadením Rady (EHS) č. 3719/81 [2], najmä na jeho článok 4 ods. 4,
keďže pristúpenie Španielska a Portugalska vyžaduje, aby sa zmenilo a doplnilo rozhodnutie Komisie 79/491/EHS [3];
keďže podľa článku 2 ods. 3 zmluvy o pristúpení môžu orgány spoločenstva prijať pred pristúpením opatrenia uvedené v článku 396 aktu o pristúpení a tieto opatrenia nadobudnú účinnosť podľa uvedenej zmluvy a v deň nadobudnutia jej platnosti,
PRIJALA TOTO ROZHODNUTIE:
Článok 1
S výhradou nadobudnutiu platnosti zmluvy o pristúpení Španielska a Portugalska sa prílohy I, II a III k rozhodnutiu 79/491/EHS týmto nahrádzajú prílohami k tomuto rozhodnutiu.
Článok 2
Toto rozhodnutie je adresované členským štátom.
V Bruseli 13. decembra 1985